OʻZBEKISTON RESPUBLIKASIDA DINIY TAShKILOTLARNI DAVLAT ROʻYXATIDAN OʻTKAZISh TARTIBI TOʻGʻRISIDA
(resolution, 2018-06-05)

Oʻzbekiston Respublikasining “Vijdon erkinligi va diniy tashkilotlar toʻgʻrisida”gi yangi tahrirdagi Qonuniga muvofiq hamda diniy tashkilotlarni roʻyxatdan oʻtkazishni tartibga solish maqsadida Vazirlar Mahkamasi qaror qiladi: 1. Oʻzbekiston Respublikasida diniy tashkilotlarni davlat roʻyxatidan oʻtkazish toʻgʻrisidagi arizalarni koʻrib chiqish qoidalari 1-ilovaga muvofiq tasdiqlansin. Oʻzbekiston Respublikasi Adliya vazirligiga mazkur Qoidalarni qoʻllash tartibi toʻgʻrisida tushuntirish berish huquqi berilsin. Roʻyxatda boʻlgan barcha diniy tashkilotlar, shuningdek ularning tarkibiy boʻlinmalari Qoidalarda nazarda tutilgan tartibda 1998-yil 15-avgustga qadar qayta roʻyxatdan oʻtishlari zarur deb topilsin. Qayta roʻyxatdan oʻtmagan diniy tashkilotlar va ularning tarkibiy boʻlinmalari faoliyati toʻxtatib qoʻyilishi belgilab qoʻyilsin. 2. Diniy tashkilotlarni roʻyxatdan oʻtkazganlik uchun yigʻimlar miqdori 2-ilovaga muvofiq tasdiqlansin. 3. Belgilab qoʻyilsinki: roʻyxatdan oʻtkazilganlik toʻgʻrisidagi guvohnoma yoʻqotib qoʻyilgan hollarda guvohnoma dublikat (nusxasi) berilishi uchun roʻyxatga olish yigʻimining 50 foizi miqdorida toʻlov undiriladi; qayta roʻyxatdan oʻtkazishdagi yigʻimlar roʻyxatdan oʻtkazishdagi yigʻim miqdorida amalga oshiriladi. diniy tashkilotni roʻyxatdan oʻtkazishda yoki qayta roʻyxatdan oʻtkazishda taqdim etilgan ustav va boshqa hujjatlar qonunchilik talablariga zid boʻlsa yoki soxta maʼlumotlar berilgan taqdirda roʻyxatdan oʻtkazish yigʻimi summasi qaytarib berilmaydi; diniy tashkilotni roʻyxatdan oʻtkazish yoki qayta roʻyxatdan oʻtkazish rad etilgan yoki bu haqdagi ariza inobatsiz qoldirilgan hollarda uch oy muddat oʻtgach ustavini roʻyxatdan oʻtkazish yoki qayta roʻyxatdan oʻtkazish haqida ariza bilan takroran murojaat qilinishi mumkin. Bunday hollarda roʻyxatdan oʻtkazganlik uchun yigʻim umumiy asoslarda amalga oshiriladi; taʼsis hujjatlarida amaldagi qonunchilik va “Oʻzbekiston Respublikasida diniy tashkilotlarni davlat roʻyxatidan oʻtkazish toʻgʻrisidagi arizalarni koʻrib chiqish” Qoidalari talablari buzilgan taqdirda, roʻyxatdan oʻtkazuvchi organ diniy tashkilotga eng kam oylik ish haqining 100 baravari miqdorida jarima solishga haqlidir; mazkur qarorga muvofiq undirilgan yigʻimlar belgilangan tartibda Sudlar va adliya organlarini rivojlantirish jamgʻarmasiga oʻtkaziladi. 4. Vazirliklar hamda idoralar Oʻzbekiston Respublikasining yangi tahrirdagi “Vijdon erkinligi va diniy tashkilotlar toʻgʻrisida”gi Qonuniga asosan oʻz normativ hujjatlarini qayta koʻrib chiqishni va ushbu Qonunga zid boʻlgan normalarni bekor qilishni taʼminlasinlar. 5. Oʻzbekiston Respublikasi Vazirlar Mahkamasining 1991-yil 18-dekabrdagi 313-son qarori oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. A. Azizxoʻjayev zimmasiga yuklansin. 1.1. Ushbu Qoidalar Oʻzbekiston Respublikasi Konstitutsiyasi, Oʻzbekiston Respublikasining “Vijdon erkinligi va diniy tashkilotlar toʻgʻpicida”gi (yangi tahriri)Qonuni hamda boshqa amaldagi qonunchilik hujjatlari asosida ishlab chiqilgan. 1.2. Qoidalarga binoan, Oʻzbekiston Respublikasining “Vijdon erkinligi va diniy tashkilotlar toʻgʻrisida”gi (yangi tahriri) Qonunining 8-moddasiga asoslanib, Oʻzbekiston Respublikasi fuqarolarining dinga eʼtiqod qilish, ibodat, rasm-rusumlar va marosimlarni birgalikda ado etish maqsadida tuzgan koʻngilli birlashmalari (diniy jamiyatlar, diniy oʻquv yurtlari, masjidlar, cherkovlar, sinagoglar, monastirlar va boshqalar) diniy tashkilotlar deb eʼtirof etiladi. 2.1. Diniy tashkilotlar Oʻzbekiston Respublikasi Konstitutsiyasiga, Oʻzbekiston Respublikasining “Vijdon erkinligi va diniy tashkilotlar toʻgʻrisida”gi (yangi tahriri) qonuniga va amaldagi boshqa qonunchilik hujjatlariga asosan tashkil etiladi va faoliyat koʻrsatadi. 2.2. Oʻzbekiston Respublikasida tashkil etiladigan diniy tashkilotlar Oʻzbekiston Respublikasi Adliya vazirligida yoki uning joylardagi organlarida (bundan keyin matnda roʻyxatdan oʻtkazuvchi organi deb ataladi) ustav (nizom)i roʻyxatdan oʻtkazilgandan soʻng yuridik shaxs maqomiga ega boʻladi va qonun hujjatlarida nazarda tutilgan tartibda oʻz faoliyatini amalga oshirishi mumkin. 2.3. Diniy tashkilot Oʻzbekiston Respublikasining oʻn sakkiz yoshga toʻlgan va Oʻzbekiston Respublikasida doimiy yashayotgan yuz nafardan kam boʻlmagan fuqarolar tashabbusi bilan tuziladi hamda ustav (nizom)i qabul qilingandan keyin bir oy muddatda barcha zarur taʼsis hujjatlarini roʻyxatdan oʻtkazuvchi organga taqdim etadi. Bir diniy tashkilotning aʼzosi bir vaqtning oʻzida boshqa diniy tashkilotning aʼzosi boʻlishi mumkin emas. 2.4. Markaziy boshqaruv organi Oʻzbekiston Respublikasining kamida sakkizta hududiy tuzilmasida (viloyat, Toshkent shahri, Qoraqalpogʻiston Respublikasida) faoliyat koʻrsatayotgan tegishli konfessiyalarning roʻyxatdan oʻtkazilgan diniy tashkilotlari vakillari va diniy oʻquv yurtlari taʼsis konferensiyasi tomonidan tuziladi hamda Oʻzbekiston Respublikasi Adliya vazirligi tomonidan davlat roʻyxatidan oʻtkaziladi. Boshqa diniy tashkilotlar ustav (nizom)i esa Qoraqalpogʻiston Respublikasi Adliya vazirligi, Toshkent shahar va viloyat adliya boshqarmalari tomonidan, Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita yoki uning joylardagi vakili bilan kelishilgan holda, davlat roʻyxatidan oʻtkaziladi. 2.5. Diniy tashkilotlar oʻzining ustav (nizom)ini davlat roʻyxatidan oʻtkazish uchun roʻyxatdan oʻtkazuvchi organga quyidagi hujjatlarni taqdim etadi: a) diniy tashkilot tuzish tashabbuskorlari boʻlgan oʻn sakkiz yoshga yetgan yuz nafardan kam boʻlmagan Oʻzbekiston Respublikasi fuqarosi imzolagan va notarial tartibda tasdiqlangan ariza (qoidalarga 1-ilova); b) taʼsis hujjatlarining asli va ikki nusxadan iborat notarial tartibda tasdiqlangan taʼsis yigʻilishi bayoni va ustav (nizom)i; v) pul mablagʻlapining tashkil topish manbalari — dalolatnoma-deklaratsiya (Qoidalarga 2-ilova); g) davlat roʻyxatidan oʻtkazish yigʻimi toʻlanganligi toʻgʻrisidagi bank toʻlov hujjati; d) diniy tashkilot taʼsischilari toʻgʻrisidagi maʼlumotlar (Qoidalarga 3-ilova); e) diniy tashkilotning rahbar organi aʼzolari haqidagi maʼlumot (Qoidalarga 4-ilova). Diniy tashkilotning rahbar organlari va ularning soni diniy tashkilotning yuqori organi tomonidan Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita yoki uning joylardagi vakili bilan kelishilgan holda belgilanadi; j) diniy tashkilot rahbarlarining diniy maʼlumoti haqidagi hujjatlar (nusxalari olinib, asli qaytariladi); i) Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmitaning roziligi; k) diniy tashkilot nomlanishining hokimlikda roʻyxatdan oʻtganligi toʻgʻrisidagi guvohnomaning nusxasi. z) diniy tashkilotning yuridik va pochta manzili toʻgʻrisida mahalliy hokimiyati organlari (Bosh arxitektura idorasi, sanitariya-epidemiologiya stansiyasi, yongʻindan saqlash boʻlimi, mahalliy oʻzini-oʻzi boshqarish organlari bilan kelishilgan)ning kafolat xati; a) taʼsis yigʻilishi (konferensiyasi)ning raisi va kotibi imzolagan ariza (Qoidalarga 1-ilova); b) taʼsis hujjatlarining asli va ikki nusxadan iborat notarial tartibda tasdiqlangan taʼsis yigʻilish (konferensiyasi) bayoni va diniy tashkilot ustav (nizom)i; v) pul mablagʻlarining tashkil topish manbalari — dalolatnoma-deklaratsiya (Qoidalarga 2-ilova); g) davlat roʻyxatidan oʻtkazish yigʻimi toʻlanganligi toʻgʻrisidagi bank toʻlov hujjati; d) diniy tashkilot taʼsischilari toʻgʻrisidagi maʼlumotlar (Qoidalarga 3-ilova); e) diniy tashkilotning rahbar organi aʼzolari haqidagi maʼlumot (Qoidalarga 4-ilova). Diniy tashkilotning rahbar organlari va ularning soni diniy tashkilotning yuqori organi tomonidan, Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita bilan kelishilgan holda belgilanadi; j) diniy tashkilot rahbarlarining diniy maʼlumoti haqidagi hujjatlar (nusxalari olinib, asli qaytariladi); z) diniy tashkilotning yuridik va pochta manzili toʻgʻrisida mahalliy hokimiyat organlari (Bosh arxitektura idorasi, sanitariya-epidemiologiya stansiyasi, yongʻindan saqlash boʻlimi, mahalliy oʻzini-oʻzi boshqarish organlari bilan kelishilgan)ning kafolat xati; i) Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmitaning roziligi; k) diniy tashkilot viloyat boʻlimlarining notarial tartibda tasdiqlangan taʼsis yigʻilishi (konferensiyasi) bayoni; l) diniy tashkilot nomlanishining hokimlikda roʻyxatdan oʻtganligi toʻgʻrisidagi guvohnomaning nusxasi. 2.6. Diniy tashkilotlarning ustavida quyidagi maʼlumotlar boʻlishi kerak: diniy tashkilotning nomi, turi, manzili, qaysi dinga mansubligi; maqsadi, vazifalari va faoliyatining asosiy turlari; faoliyatini tashkil etish va tugatish tartibi; tuzilishi va boshqaruv organlari; mablagʻlari manbai hamda ushbu tashkilot tarkibidagi, shuningdek, undan tashqaridagi mulkiy munosabatlari; ustaviga oʻzgartirishlar va qoʻshimchalar kiritish tartibi; ushbu diniy tashkilotga taalluqli boshqa maʼlumotlar. Markaziy boshqaruv organlariga ega boʻlgan diniy tashkilotlarning ustavlari mazkur boshqaruv organlari bilan kelishilgan boʻlishi kerak. 2.7. Diniy tashkilotlarning ustav(nizom)ini roʻyxatdan va qayta roʻyxatdan oʻtkazishda Oʻzbekiston Respublikasi Vazirlar Mahkamasi tomonidan belgilangan miqdorda roʻyxatdan oʻtish yigʻimi undiriladi. 2.8. Diniy tashkilotlar hamda markaziy boshqaruv organlariga ega boʻlgan diniy tashkilotlarning davlat roʻyxatidan va qayta roʻyxatdan oʻtishi toʻgʻrisidagi ariza berilgan kunidan eʼtiboran bir oy muddatda roʻyxatdan oʻtkazuvchi organ tomonidan koʻrib chiqiladi. Adliya organlari qoʻshimcha materiallar talab qilishga hamda tegishli organlarning ekspert xulosasini olishga haqli. Bunday holda qaror roʻyxatdan oʻtkazish toʻgʻrisida ariza berilgan kundan eʼtiboran uch oy muddatda qabul qilinadi. Diniy tashkilotning ustav (nizom)iga kiritilgan qoʻshimcha va oʻzgartirishlar diniy tashkilotni roʻyxatdan oʻtkazish tartibida va muddatlarida roʻyxatdan oʻtkazilishi lozim. 2.9. Diniy tashkilotni roʻyxatdan oʻtkazish toʻgʻrisidagi ariza mutaxassis tomonidan koʻrib chiqiladi va u xulosa tayyorlaydi. Roʻyxatdan oʻtkazish toʻgʻrisidagi ariza adliyaning kollegial organi tomonidan koʻrib chiqiladi. 2.10. Ariza koʻrib chiqilgach uning natijalari boʻyicha quyidagi qarorlardan biri qabul qilinadi: ustav (nizom)ni roʻyxatdan oʻtkazish toʻgʻrisida; ustav (nizom)ni roʻyxatdan oʻtkazishni rad etish toʻgʻrisida; arizani inobatsiz qoldirish toʻgʻpicida. 2.11. Agar diniy tashkilot ustav (nizom)i Qoidalari va boshqa hujjatlari Oʻzbekiston Respublikasining “Vijdon erkinligi va diniy tashkilotlar toʻgʻrisida”gi Qonuniga yoki boshqa qonun hujjatlariga hamda mazkur Qoidalar talablariga zid boʻlsa uni roʻyxatdan oʻtkazish rad etilishi mumkin. Diniy tashkilotning ustav (nizom)ini roʻyxatdan oʻtkazishni rad etish asoslari koʻrsatilgan qaror yozma ravishda arizachilarga yuboriladi. Qaror yuzasidan fuqarolik sudlov ishlari tartibida sudga shikoyat qilinishi mumkin. Diniy tashkilotni tuzish tashabbuskorlari oʻz ustav (nizom)larini qonun hujjatlariga muvofiq holga keltirgandan soʻng, ustavni roʻyxatdan oʻtkazish toʻgʻrisidagi ariza bilan tegishli tartibda Oʻzbekiston Respublikasi Adliya vazirligiga yoki uning joylardagi organlariga takroran murojaat etishga haqlidirlar. 2.12. Agar ustav (nizom)ni roʻyxatdan oʻtkazish toʻgʻrisidagi ariza qonun va ushbu Qoidalar talablarini buzgan holda berilgan boʻlsa adliya organi arizani inobatsiz qoldiradi va arizachiga muayyan muddatda mavjud kamchiliklarni bartaraf etishni taklif qiladi (bu davrda ustav (nizom)ni roʻyxatdan oʻtkazish uchun belgilangan — bir oy muddat oʻtishi toʻxtatiladi). Adliya organi tomonidan qayd etilgan kamchiliklar belgilangan muddatda bartaraf qilinmasa, ariza, unga ilova qilingan hujjatlar bilan birgalikda, arizachiga qaytariladi. Bu holat arizachining adliya organiga ushbu masala yuzasidan zarur talablarga rioya qilgan holda qayta murojaat etishiga toʻsqinlik qilmaydi. Arizachilar qayd qilingan kamchiliklarni bartaraf etmasdan hujjatlarni qayta taqdim etishsa, hujjatlar koʻrib chiqilmasligi mumkin. Ustav (nizom)ga kiritilgan oʻzgartirish va qoʻshimchalar Oʻzbekiston Respublikasi Adliya vazirligi yoki uning joylardagi organlari tomonidan, diniy tashkilotlarning ustavlari (nizomlari)ni roʻyxatdan oʻtkazish uchun Qonun bilan belgilangan tartib va muddatlarda koʻrib chiqiladi. 2.13. Ustav (nizom)ni roʻyxatdan oʻtkazish toʻgʻrisida qaror qabul qilingan taqdirda diniy tashkilotning ustavi (nizomi) roʻyxatdan oʻtkazilganligi haqida guvohnoma beriladi (qoidalarga 6-ilova). Diniy tashkilotning ustav (nizom)i roʻyxatdan oʻtkazganligi haqidagi guvohnoma adliya organining rahbari tomonidan imzolanadi va muhr bilan tasdiqlanib, diniy tashkilotning masʼul vakiliga tilxat orqali topshiriladi. 2.14. Ustav (nizom)i roʻyxatga olingan diniy tashkilotlar hujjatlarining asli va roʻyxatdan oʻtkazilgan taʼsis hamda boshqa hujjatlarining nusxalari Oʻzbekiston Respublikasi Adliya vazirligida, Qoraqalpogʻiston Respublikasi Adliya vazirligida va viloyatlar hokimligi adliya boshqarmalarida saqlanadi. Ustav (nizom)i roʻyxatdan oʻtkazilgan diniy tashkilot, ustav (nizom)iga tegishli tartibdagi raqam berilib, roʻyxatdan oʻtkazuvchi organ tomonidan reyestrga kiritiladi. Reyestrda diniy tashkilotning nomi, manzili, rahbar organining saylangan kuni va tarkibi, ustav (nizom) qabul qilingan va reyestrga kiritilgan sana, reyestrga kirituvchining ism-sharifi, mansabi va imzosi boʻladi (Qoidalarga 5-ilova). Qoraqalpogʻiston Respublikasi Adliya vazirligi va viloyat hokimligi adliya boshqarmalari har oyda diniy tashkilotlar roʻyxatdan va qayta roʻyxatdan oʻtgan, reyestr roʻyxatidan chiqarilgan maʼlumotlarni Oʻzbekiston Respublikasi Adliya vazirligiga taqdim etishi lozim. 2.15. Diniy tashkilot ustav (nizom) i roʻyxatdan oʻtgandan soʻng bir hafta muddatda oʻzi joylashgan hududning tegishli soliq inspeksiyasi tomonidan roʻyxatdan oʻtkazilishi shart. 2.16. Ustav (nizom)i belgilangan tartibda roʻyxatdan oʻtgan diniy tashkilotning rahbar organlari har chorakda, shuningdek har yilning 1-fevraliga qadar, qabul qilingan qarorlar, ustav (nizom)ga kiritilgan qoʻshimcha va oʻzgartirishlar, rejalashtirilayotgan tadbirlar, ustav (nizomga) rioya etish faoliyati, jumladan mablagʻ bilan taʼminlanish manbai, oʻz sarf-xarajatlari haqida dalolatnoma (deklaratsiya) hamda eʼtiqod qiluvchilarning soni haqidagi maʼlumotlarni roʻyxatdan oʻtkazuvchi organga taqdim etishi shart. Diniy tashkilotning yuridik manzili oʻzgarganda yoki yigʻilish (konferensiya) qarori bilan tashkilot tugatilganda, uning rahbari 3 kun muddat ichida roʻyxatdan oʻtkazuvchi organga xabar berishi lozim. Ushbu maʼlumotlar taqdim etilmaganda, roʻyxatdan oʻtkazuvchi organ tomonidan yozma ogohlantirish berilgandan soʻng diniy tashkilotni tugatish toʻgʻrisida qaror qabul qilinishi mumkin. 3.1. Diniy tashkilot faoliyatini tugatish va tarqatib yuborish Oʻzbekiston Respublikasining amaldagi qonunchiligi yoki diniy tashkilot taʼsis hujjatlari asosida amalga oshiriladi. Diniy tashkilotning faoliyati, u oʻzini-oʻzi tarqatib yuborganda yoki ushbu Qonun, shuningdek Oʻzbekiston Respublikasi boshqa qonun hujjatlari talablari buzilgan taqdirda tugatilishi mumkin. Diniy tashkilot faoliyatini tugatish toʻgʻrisidagi qaror, uni roʻyxatdan oʻtkazuvchi organ tomonidan qabul qilinadi. Ushbu qaror ustidan sudga shikoyat qilinishi mumkin. 3.2. Diniy tashkilotlar ushbu Qoida, amaldagi qonunchilik va oʻz ustav (nizom)i talablarini buzganda, qalbaki hujjatlar taqdim etganda, shuningdek ustavdagi faoliyati haqida tegishli maʼlumotlarni olti oy muddatda roʻyxatdan oʻtkazuvchi organga taqdim etmaganda, roʻyxatdan oʻtkazuvchi organ koʻrsatib oʻtilgan kamchiliklarni bartaraf etish yuzasidan unga yozma ogohlantirish yuboradi. Ogohlantirishda koʻrsatilgan kamchiliklar bir oy muddatda bartaraf etilmasa, roʻyxatdan oʻtkazuvchi organ diniy tashkilotni tugatish huquqiga egadir. Roʻyxatdan oʻtkazuvchi organning diniy tashkilotni tugatish toʻgʻrisidagi qaroridan soʻng diniy tashkilot davlat reyestridan chiqariladi. 3.3. Diniy tashkilot faoliyati tugatilganda roʻyxatdan oʻtkazuvchi organga quyidagi hujjatlarni taqdim etadi: diniy tashkilotni davlat roʻyxatidan chiqarish toʻgʻrisida ariza; diniy tashkilot faoliyati tugatilganligi toʻgʻrisida rahbar organning qarori; diniy tashkilot faoliyati tugatilganligi haqida matbuotda eʼlon qilinganligini tasdiqlovchi hujjat (diniy tashkilot tugatilishi kamida ikki oy oldin matbuotda eʼlon qilinishi lozim); bank hisob raqami, jumladan valyuta hisob raqami yopilganligini tasdiqlovchi hujjat; Oʻzbekiston Respublikasi Ichki ishlar vazirligi organlaridan tugatilayotgan diniy tashkilotning muhri va shtamplari yoʻq qilinganligi hamda yuqori organi tomonidan tasdiqlangan tugatish balansi bekor qilinganligi haqida maʼlumotnomalar. 3.4. Diniy tashkilotlarni tugatish ularning majlis (konferensiya) qarori, roʻyxatdan oʻtkazuvchi organ yoki sud qarori asosida amalga oshiriladi. Roʻyxatdan oʻtkazuvchi organ diniy tashkilotni davlat reyestridan chiqargandan eʼtiboran diniy tashkilot tugatilgan hisoblanadi. 3.5. Davlat organlari bilan diniy tashkilotlarning oʻzaro munosabatlarini muvofiqlashtirish hamda vijdon erkinligi va diniy tashkilotlar toʻgʻrisidagi qonun hujjatlari ijrosini nazorat qilish vazifasi Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita zimmasiga yuklanadi. Qoraqalpogʻiston Respublikasi Vazirlar Kengashi, viloyat, tuman va shahar hokimliklari va fuqarolarning oʻzini-oʻzi boshqarish organlari tegishli hududlarda vijdon erkinligi va diniy tashkilotlar toʻgʻrisidagi qonun hujjatlariga rioya etilishi uchun qonun boʻyicha javobgardirlar. Diniy tashkilotlarning faoliyati oʻz ustav (nizom)iga muvofiqligini nazorat qilish roʻyxatdan oʻtkazuvchi organ sifatida Oʻzbekiston Respublikasi Adliya vazirligi va uning joylardagi organlari tomonidan amalga oshiriladi. ARIZA‎‎ _____________________________________________________________________‎ (diniy tashkilotlarni tuzuvchi fuqarolar yoki tashkilot rahbarining‎ _____________________________________________________________________‎ familiyasi, ismi, otasining ismi, tegishli maʼlumotlar koʻrsatiladi)‎ _____________________________________________________________________‎ (diniy tashkilotning nomlanishi)‎ ‎‎Ustavi (Nizomi)ni roʻyxatdan oʻtkazishga taqdim etadi.‎Ustav (Nizom)_________________________________________________________________da‎‎ ‎‎(ustav qabul qilingan yil, oy, kun)‎ ‎‎_________________________________________________________tomonidan qabul qilingan‎ ‎‎(Ustav (Nizom)ni qabul qilgan ‎tashkilotning nomi)‎ ‎ ‎‎Diniy tashkilotning turi, uning qaysi diniy eʼt�qodga mansubligi_______________________‎_______________________________________________________________________________ ‎‎Diniy tashkilotning ustavini roʻyxatdan oʻtkazish haqida muzokaralar olib ‎borishga vakil qilingan shaxslarning roʻyxatdan oʻtkazish haqida muzokaralar ‎olib borishga vakil qilingan shaxslarning familiyasi, ismi, otasining ‎ismi, manzili, telefoni___________________________________‎_______________________ _______________________________________________________________________________‎_____________________________________________________________________‎_____________________________________________________________________‎ ‎‎Diniy tashkilotning manzili______________________________________________________ ‎ ‎‎Arizachilarning familiyasi:‎ Sana:‎ ‎ Imzolar:‎ ‎ 1. 199___yil‎ ‎ ‎ 2.Taʼsischilar ajratgan mablagʻ miqdori_____________________________________199____yil ‎‎‎ ‎ ‎ Rahbar imzosi, tashkilot muhri ‎ a)_______________________________‎‎______________________________________________________‎ ‎ b)___________________________‎‎‎__________________________________________________________ ‎ ‎‎v)_____________________________________________________________________________________‎ ‎ ‎‎3. Kirish badallari miqdori______________________________________________________________ ‎ 4. Tashkilotlar va fuqarolarning ixtiyoriy ajratmalari‎‎‎‎ __________________________________________________________________________________________‎‎‎ ‎ ‎‎5. Noshirlik faoliyatidan tushadigan mablagʻlar‎ ‎‎__________________________________________________________________________________________‎ ‎ ‎‎6. Ishlab chiqarish, noshirlik va xoʻjalik faoliyatidan tushadigan mablagʻlar‎ ‎‎__________________________________________________________________________________________‎ ‎ 7. Boshqa tushumlar‎‎‎ __________________________________________________________________________________________‎‎‎ __________________________________________________________________________________________ ‎ 8. Bankdagi mablagʻlar miqdori‎ ‎hisob raqami‎ ‎valyuta hisob raqami ‎ ‎ 9. Maʼlumotlar aniqligini tasdiqlayman.‎ ‎ ‎ 199___y.‎ ________________________________________‎ ‎ ‎ Diniy tashkilot rahbarining imzosi‎ T/r‎ F.I.O ‎ Tugʻilgan yili, oy, kun‎ Turar joyi‎ Ish joyi va lavozimi‎ Telefon‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎Diniy tashkilotning rahbari‎___________________________________________________‎ ‎ ‎ ‎‎(F.I.O. va imzosi) ‎ T/r‎ F.I.O ‎ Tugʻilgan yili, oy, kun‎ Turar joyi‎ Ish joyi va lavozimi‎ Telefon‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎Diniy tashkilotning rahbari‎___________________________________________________‎ ‎ ‎ ‎‎(F.I.O. va imzosi) ‎ T/r‎ Nomlanishi‎ Joylashgan oʻrni‎ Rahbar organining saylangan kuni va tarkibi‎ Nizomi qabul qilingan ‎kun‎ Reyestrga kiritilgan kun ‎va kiritgan mansabdor ‎shaxs‎ning ‎F.I.O. ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎OʻZBEKISTON RESPUBLIKASI ADLIYA VAZIRLIGI‎Diniy tashkilot Ustavining roʻyxatdan oʻtkazganligi haqida‎GUVOHNOMA ‎ ‎ 199___yil “___”____________________‎ ‎ ‎ № ______________ ‎ Tashkilotning nomi___________________________________________________________________ ‎ ___________________________‎‎‎__________________________________________________________ ‎ ‎‎Turi, diniy eʼtiqodga mansubligi_______________________________________________________ _____________________________________________________________________________________‎ ‎ ‎‎Boshqaruv organi______________________________________________________________________ ‎ (nomi, manzili) ‎ Faoliyatining asosiy maqsadi:___________________________________________________________‎‎ ‎ ______________________________________________________________________________________ ‎ Oʻzbekiston Respublikasi ‎Adliya vaziri _____________________ ‎ ‎ imzo ‎ ‎ Muhr oʻrni‎ ‎ Diniy tashkilotlarning markaziy ‎boshqaruv organlari va diniy ‎oʻquv yurtlari‎‎ eng kam oylik ish ‎haqining‎ ‎100 baravari ‎miqdorida Boshqa diniy tashkilotlar‎ eng kam oylik ish haqining‎50 baravari ‎miqdorida‎